EkBass/fiwiki-20250220-pages-articles huggingface dataset:
Mora (täsmennyssivu)

Mora-sanan merkityksiä: * Mora, taajama Moran kunnassa Ruotsissa ** Moran kunta Ruotsissa ** Moran rautatieasema Ruotsissa ** Mora-puukko, työkalu ** Mora Armatur, vesikalustetuotemerkki * Mora, taajama Eskilstunan kunnassa Ruotsissa * Hästängen och Mora, taajama Norrtäljen kunnassa Ruotsissa * Mora, kunta Portugalissa * Mora, CDP New Mexicossa * mora, kielitieteessä tavun pituusmitta * Mora, Vilhelm Valloittajan lippulaiva vuonna 1066 * Mora, hernekasveihin kuuluva puukasvisuku Etelä-Amerikassa == Henkilöitä == * Cristian Mora (s. 1979), ecuadorilainen jalkapallomaalivahti * Fabiola de Mora y Aragón (1928–2014), Belgian kuningatar Fabiola, Boudouin I:n puoliso * José María Mora y Daza (1820–1887), meksikolainen katolinen piispa * José Mora y del Río (1854–1928), meksikolainen katolinen piispa * Juan Rafael Mora (1814–1860), Costa Rican presidentti 1849–1859 * Lola Mora, oik. Dolores Candelaria Mora Vega de Hernandéz (1866–1936), argentiinalainen kuvanveistäjä * Luis Alberto Parra Mora (1944–2023), kolumbialainen katolinen piispa * Luis Guevara Mora (s. 1961), elsalvadorilainen jalkapallomaalivahti * Naima Mora (s. 1984), yhdysvaltalainen malli * Philippe Mora (s. 1949), ranskalais–yhdysvaltalainen elokuvaohjaaja * Sergio Mora (s. 1980), yhdysvaltalainen nyrkkeilijä.
Charles Albert Gobat

Charles Albert Gobat (21. toukokuuta 1843 – 16. maaliskuuta 1914) oli sveitsiläinen poliitikko, joka sai Nobelin rauhanpalkinnon vuonna 1902. Albert Gobat toimi suuren neuvoston (Grand Conseil) parlamentaarikkona vuonna 1882 ja hänellä oli paikka myös Bernin kantonin valtioneuvostossa vuodesta 1884 vuoteen 1912. Tässä tehtävässä hän toimi opetustoimen osaston johtajana vuodet 1884–1906 sekä sisäisistä asioista vastaavan osaston johtajana vuosina 1906–1912. Hän oli samaan aikaan Sveitsin kansallisen parlamentin jäsen vuosina 1884–1914. Gobat toimi Parlamenttienvälisen liiton (IPU) pääsihteerinä vuodet 1892–1909 ja Kansainvälisen Rauhantoimiston (Bureau international de la paix) johtajana vuosina 1911–1914 kun saman järjestön pääsihteerinä toimi Élie Ducommun. Heidän molempien innostunut antautuminen rauhanaatteelle, eritoten Haagin sopimuksen synnylle ja sen myötävaikutuksella tapahtuvalle kiistojen rauhanomaiselle selvittelylle vuonna 1899 johti Nobelin rauhanpalkinnon myöntämiseen heille molemmille vuonna 1902. ==Teoksia== * Le Cauchemar de l'Europe, Strasbourg 1911 * Croquis et impressions d'Amérique, Bern 1904 * Développement du Bureau international permanent de la paix, Bern 1910 * L'Histoire de la Suisse racontée au peuple, Neuenburg 1900 * The International Parliament, «The Independent», 1903 * La République de Berne et la France pendant les guerres de religion, Pariisi 1891 ==Lähteet== * Nobel komitean tiedonanto vuoden 1902 rauhanpalkinnon saajista * Charles Albert Gobat ===Viitteet=== Luokka:Nobelin rauhanpalkinnon saajat Luokka:Sveitsiläiset poliitikot Luokka:Vuonna 1843 syntyneet Luokka:Vuonna 1914 kuolleet
Kill City

Kill City voi tarkoittaa seuraavia: * Kill City, vuonna 1980 purettu puutalokortteli Helsingin Kalliossa * Kill City, suomalainen levymerkki * Kill City, Peter Lindholmin ohjaama elokuva vuodelta 1986 * Kill City, Iggy Popin ja James Williamsonin musiikkialbumi vuodelta 1977.
Pressiklubi

Pressiklubi on Helsingissä vuodesta 1962 toiminut yhdistys, joka on rekisteröity vuonna 1999Yhdistysnetti: rek.nro. 176.396. Viralliselta nimeltään se on Helsingin kansainvälinen lehdistöklubi, mutta tunnetaan ammattipiireissä "Pressinä". Yhdistyksen tehtävänä on edistää journalistista kulttuuria ja sananvapautta sekä vahvistaa journalistien ammatillista identiteettiä. Pressiklubi järjestää keskustelutilaisuuksia ajankohtaisista aiheista, jotka liittyvät journalismiin, sananvapauteen tai vaikkapa työelämään. Pressiklubi toimi vuosina 2001-2014 Helsingin Asemaravintolan Pullman Barin yhteydessä. Nykyään klubilla ei ole omaa tilaa. Sitä ennen se on toiminut Hotelli Marskissa, Ravintola Tekniskan yhteydessä ja lyhyen aikaa Kaivokadulla. Pressiklubi on nimensä mukaan perinteinen klubiravintola, joita Suomessa on enää harvoja. Pressikubin jäseniä ovat Helsingin Sanomalehtimiesyhdistys HSY, Suomen Aikakauslehdentoimittajain Liitto SAL ja Radio- ja Televisiotoimittajien Liitto RTTL. Kannatusjäseniä ovat Suomen Journalistiliitto SJL, ProCom - Viestinnän ammattilaiset ry, Sähköisen Median päätoimittajayhdistys Sämpy, Aikakauslehtien päätoimittajat, Päätoimittajien yhdistys, Suomen tiedetoimittajain liitto ja Suomen freelance-journalistit. Pressin sisäänpääsyoikeus on kaikilla näiden yhteisöjen jäsenillä. Klubin hallitus myöntää vip-kortteja muun muassa kansanedustajille, ministereille, mepeille ja ulkomaisten lähetystöjen pressivastaaville. == Lähteet == == Aiheesta muualla == * Yhdistyksen sivut * Yhdistyksen Facebook-ryhmä Luokka:Lehdistö
Rokkiralli

Rokkiralli on rallicrossia siviililiikenteestä poistetuilla autoilla, joihin on rakennettu turvakaaret sekä kuljettajalle kuppipenkki ja nelipistevyöt. Perusajatukseltaan Rokkiralli vastaa jokamiesluokkaa, näkyvimpänä erona se, että rokkirallissa takamoottoriset autot on kielletty. Junior-luokkaan pääsee ajamaan 15-vuotiaana, ja siihen tarvitaan huoltajan suostumus, ajonäyte sekä kirjallisen kokeen suorittaminen. Ensimmäinen kisa ajettiin talvella 13. helmikuuta 2000 Kouvolassa, tuolloin nimellä StockMan AutoCross. Laji sai nimekseen Rokkiralli seuraavalla kisakaudella vuonna 2001. Alussa kisa oli yksipäiväinen, mutta nykyään kisa järjestetään kaksipäiväisenä. Kisassa on viisi luokkaa: Super-rock, Kardaani-rock (takaveto), Vetari-rock (etuveto), Lady-rock ja Junior-rock. == Historiaa == Idea nopeasta autourheilulajista, johon kenellä vain olisi mahdollisuus osallistua, syntyi Kristian "Sheikki" Laakson päässä. Romurallin rinnalle haluttiin nopeuslaji. Ensimmäinen kilpailu ajettiin Tykkimäen moottoriradalla 2000. Kuljettajia oli 28 ja hyväntekeväisyyskuljettajina olivat esimerkiksi tangokuningatar Taina Kokkonen ja juontaja Henkka Hyppönen. Vuonna 2000 ajettiin 4 osakilpailua. Ensimmäisen kilpailun lisäksi toistamiseen Kouvolassa, Ahvenistolla ja Somerolla. Rokkiralli on Suomen ensimmäinen autourheilusarja, joka oli kansallisen autourheilujärjestö AKK:n ulkopuolinen. Alkuun tämä aiheutti paljon kiistaa ja sen takia sitä myös vastustettiin. Vuonna 2005 Kouvolan kisassa oli osanottajia yli 250 joista ensikertalaisia 42. Laji kasvoi entisestään ja nykyään kisoissa on parhaillaan yli 300 autoa ja kuljettajaa. Laakso järjesti kisoja kymmenisen vuotta, jonka jälkeen lajia ruvettiin pyörittämään yhdistysvetoisesti Rokkiralli ry:n voimin. Kaudella 2006 ajettiin yhteensä 12 kisaa seuraavilla paikkakunnilla: Sipoo, Kouvola (Tykkimäki), Joutsa, Heinola, Tammisaari, Hankasalmi, Varkaus ja Hämeenlinna (Ahvenisto). Kaudella 2007 ajettiin 11 kisaa seuraavilla paikkakunnilla: Heinola, Sipoo, Kouvola (Tykkimäki), Joutsa, Tammisaari, Hankasalmi, Hämeenlinna (Ahvenisto) ja Varkaus. Kaudella 2008 osakilpailuja oli kaiken kaikkiaan 12. Kilpailupaikkakuntia olivat Rantasalmi, Kouvola, Hankasalmi, Heinola, Joutsa, Tammisaari sekä Hämeenlinna (Ahvenisto). Kaudella 2009 ajettiin vuorostaan 11 osakilpailua. Samaisella kaudella ajettiin ensimmäisen kerran Super-rock- luokan talvisarjan mestaruus täysin erillisenä osakilpailuna kesäsarjan kanssa. Kesällä ajettiin myös ensimmäistä kertaa Rokkirallin historiassa katuratamestaruusajot. Kilpailupaikkakuntia olivat Rantasalmi, Sipoo, Lahti, Joutsa, Kouvola, Heinola, Rantasalmi, Hankasalmi ja Tammisaari. Kautta 2010 ajettiin Jämsässä, Kemin Kuivaniemessä, Rantasalmella, Sipoossa, Lahdessa, Heinolassa, Tammisaaressa, Joutsassa, Kouvolassa ja Hankasalmella. == Aiheesta muualla == *Rokkirallisivut *https://www.redbull.com/gb- en/theredbulletin/rokkiralli-the-battle-of-the-misfits Luokka:Autourheilu lajeittain Luokka:Suomen moottoriurheilukilpailut
Lupercal

Lupercal oli luola Palatium-kukkulan lounaisjuurella antiikin Roomassa. Luolan nimi liittyy susiin (lat. lupus), joiden asema luolaan liittyvissä myyteissä ja rituaaleissa on keskeinen. Tarun mukaan pentunsa menettänyt susiemo löysi Tiber-joen tulvamaan reunalta virtaan kuolemaan jätetyt Romuluksen ja Remuksen, jotka se vei läheiseen Lupercal-luolaan ja imetti poikia siellä. Paimen Faustulus löysi suden imettämät pojat ja otti heidät kasvatikseen. Myöhemmin Romulus perusti Palatium-kukkulalle Rooman kaupungin. Lupercal-luola oli läpi antiikin Rooman historian merkittävä kulttipaikka. Se oli pääpaikkana vuosittain 15. helmikuuta järjestetyssä Lupercalia-juhlassa, jossa Lupercuksen papit (luperci) uhrasivat luolassa vuohen ja koiran. Historialliselta ajalta on säilynyt mm. Plutarkhoksen ja Dionysios Halikarnassoslaisen kuvauksia luolasta ja sen ympäristöstä. Keisari Augustuksen tiedetään monumentalisoineen Lupercal-luolan osana suurempaa kampanjaansa Rooman kaupunkikuvan kohentamiseksi. Lupercal-luolan edustalla kerrotaan myös olleen suden patsaan. ==Uudelleen löytäminen== Lupercal-luolan tarkka sijainti on ollut pitkään epävarmaa, sillä se on todennäköisesti jäänyt myöhempien rakennusten alle. Tammikuussa 2007 roomalaisen La Sapienza -yliopiston tutkimusryhmä kertoi löytäneensä rinteestä luolan suun, jota he arvelevat Lupercaliksi. http://news.nationalgeographic.com/news/2007/01/070126-rome-palatine.html Ryhmään kuuluva arkeologian professori Andrea Carandini pitää luolaa lähes varmasti Lupercalina. 16 metriä syvää luolan onkaloa on tutkittu pitkään muun muassa tähystinlaitteilla ja laserskannereilla. Kuvat paljastavat, että holvi on koristeltu simpukankuorilla ja mosaiikeilla. Sisäpuolella on Rooman valtakuntaa symboloiva valkoinen kotka. == Aiheesta muualla == * Helsingin Sanomat 20.11.2007: Romuluksen ja Remuksen luola löytyi ehkä Roomassa == Lähteet == Luokka:Antiikin Rooman maantiede Luokka:Italian luolat
Sven Väth

Sven Väth (s. 26. lokakuuta 1964 Obertshausen, Hessen) on saksalainen pitkän linjan muusikko, musiikkituottaja ja DJ, joka aloitti uransa tiskijukkana 1982. Väth oli yksi Harthouse- ja Eye Q -levymerkkien perustajajäsenistä, joilla oli merkittävä vaikutus 1990-luvun alussa teknon ja trancen lyödessä läpi. Hänen esikoisalbuminsa Accident in Paradise nousi kärkeen brittiläisten rock-kriitikoiden listatessa vuoden 1993 parhaita tanssimusiikkialbumeja. Nykyisin Väth omistaa Cocoon Event Media GmbH -yhtiön, johon kuuluu hänen omistamansa Cocoon Recordings -levymerkki. Hän on myös Frankfurtissa sijaitsevan Cocoon Clubin omistaja. == Diskografia == === Albumit === * Accident in Paradise (Eye Q, 1992) * The Harlequin - The Robot and the Ballet- Dancer (Eye Q, 1994) * Der Kalte Finger (Eye Q, 1996; yhteistyössä B-Zetin kanssa) * Six in the Mix (The Fusion Remix Collection '99) (Virgin Records, 1999) * Contact (Ultra Records, 2000) * Retrospective 1990-1997 (1 levyn versio) (WEA Records, 2000) * Retrospective 1990-1997 (2 levyn versio) (Club Culture, 2000) * Fire (Virgin Records, 2002) * Fire Works (remikseja) (Virgin Records, 2003) === Singlet === * Ritual of Life (Eye Q, 1993) * Ballet-Fusion (Eye Q, 1994) * Fusion - Scorpio's Movement (Virgin Records, 1997) * Breakthrough (Virgin Records, 1998) * Face It (Virgin Records, 1998) * Omen A.M. (Virgin Records, 1998) * Schubdüse (Virgin Records, 1998) * Sounds Control Your Mind (Virgin Records, 1998) * Augenblick (Virgin Records, 1999) * Dein Schweiss (Virgin Records, 1999) * Discophon (Virgin Records, 1999) * Barbarella (Remix) (Club Culture, 2000) * L'Esperanza (Remix) (Club Culture, 2000) * My Name is Barbarella (Code Blue, 2000) * Je T'aime ... Moi Non Plus / Design Music (Virgin Records, 2001) * Strahlemann Und Söhne (Remix) (Virgin Records, 2001) * Mind Games (Virgin Records, 2002) * Set My Heart on Fire (Virgin Records, 2002) * Komm (Cocoon Recordings, 2005) * Spring Love (Datapunk, 2006) == Lähteet == == Aiheesta muualla == * Sven Väthin virallinen kotisivu * Elämäkerta DJ Guide -sivustolla * Sven Väth Discogs-sivustolla, mm. täydellinen diskografia Luokka:Saksalaiset DJ:t Luokka:Saksalaiset elektronisen musiikin artistit Luokka:Saksalaiset house-artistit Luokka:Saksalaiset tekno-artistit Luokka:Trance-artistit Luokka:Vuonna 1964 syntyneet Luokka:Elävät henkilöt
Claudia Poll

Claudia Maria Poll Ahrens (s. 21. joulukuuta 1972 Managua, Nicaragua) on entinen costaricalainen uimari ja olympiavoittaja. ==Ura== Poll syntyi Nicaraguan Managuassa saksalaisille vanhemmille, jotka olivat asettuneet asumaan Nicaraguaan. Jo aikaisemmin oli syntynyt Claudian sisko, Silvia, joka myös on ollut kansainvälisen tason uimari ja olympiamitalisti. Vuoden 1972 maanjäristyksen jälkeen Managua muuttui epävakaaksi alueeksi, ja monien muiden nicaragualaisten tavoin Claudian vanhemmat päättivät muuttaa perheensä rajan toiselle puolelle Costa Ricaan. Claudia sai itselleen Costa Rican kansalaisuuden. Hän aloitti uinnin Fransisco Rivasin valmennuksessa, ja hänestä tulikin nopeasti yksi Keski-Amerikan johtavista naisuimareista. Kesäolympialaisissa 1996 Poll voitti yllätyksellisen kultamitalin 200 metrin vapaauinnissa jättäen varjoonsa suuren ennakkosuosikin, Saksan Franziska van Almsickin. Tuo mitali oli Costa Rican ensimmäinen kultamitali olympialaisissa. Vuonna 1997 Swimming World Magazine nimesi Pollin Vuoden naisuimariksi. Sydneyssä 2000 Poll saalisti lisää mitaleita, nyt kaksi pronssia, 200 ja 400 metrin vapaauinneissa. Ateenassa 2004 hän karsiutui niukasti 400 metrin vapaauinnin finaalista ollen lopputuloksissa yhdeksäs. ==Doping== Poll jäi kiinni nandrolonien käytöstä vuonna 2002. Hän antoi 3. kesäkuuta 2002 dopingnäytteen, joka osoittautui myöhemmin positiiviseksi. Kansainvälisen uimaliitto FINA:n dopingpaneeli langetti Pollille neljän vuoden kilpailukiellon, mutta se lyhennettiin myöhemmin kahden vuoden mittaiseksi. Näin Claudia pääsi osallistumaan Ateenan olympialaisiin. ==Lähteet== *Claudia Pollin kotisivut Luettu 15.2.2007 *Pollin profiili fina.orgissa Luettu 15.2.2007 *Infocostarica.com Luettu 15.2.2007 === Viitteet === Luokka:Costaricalaiset uimarit Luokka:Costaricalaiset olympiavoittajat Luokka:Dopingrikkomuksesta tuomitut costaricalaiset Luokka:Dopingrikkomuksesta tuomitut uimarit Luokka:Vuonna 1972 syntyneet Luokka:Elävät henkilöt
Phil Mahre

Phillip ”Phil” Mahre (s. 10. toukokuuta 1957 Yakima, Washington) on yhdysvaltalainen uransa lopettanut alppihiihtäjä. Mahre voitti olympiakultaa pujottelussa vuonna 1984 ja hopeaa 1980. Mahren olympiavoitto oli historiallinen sillä hänen kaksosveljensä Steve sijoittui hopealle samassa kilpailussa. MM-kultaa Phil Mahre voitti alppiyhdistetyssä vuonna 1980. Maailmancupin kokonaiskilpailun Mahre voitti kolme kertaa peräkkäin vuosina 1981-83. Epävirallisen alppiyhdistetyn cupin hän voitti neljä kertaa, suurpujottelucupin kaksi kertaa ja kerran pujottelucupin. Hänellä on 27 MC- osakilpailuvoittoa. == Lähteet == * * Tilastot * U.S. Olympic Team.com * Washington Sports Hall of Fame Luokka:Yhdysvaltalaiset olympiavoittajat Luokka:Yhdysvaltalaiset alppihiihtäjät Luokka:Vuonna 1957 syntyneet Luokka:Elävät henkilöt
Aurillac

Aurillac on kaupunki ja kunta Ranskassa Auvergnen alueella. Se on Cantalin departementin pääkaupunki. Kunnan pinta-ala on 28,76 neliökilometriä, ja asukkaita siellä oli vuoden 2006 väestönlaskennan mukaan 29 477. == Tunnettuja kaupungissa syntyneitä == * Paavi Sylvester II * Jean-Baptiste Carrier, vallankumouksellinen, syntyi läheisessä kylässä * Paul Doumer (1857–1932), Ranskan tasavallan presidentti * Marie Marvingt (1875–1963), urheilija, vuorikiipeilijä ja lentäjä == Lähteet == == Aiheesta muualla == *Kaupungin kotisivut Luokka:Ranskan kaupungit Luokka:Cantalin kunnat
Silvia Poll

Silvia Poll Ahrens (s. 24. syyskuuta 1970 Managua, Nicaragua) on nicaragualaissyntyinen costaricalainen uimari, joka voitti hopeamitalin 200 metrin vapaauinnissa Soulin kesäolympialaisissa 1988. Hän on toisen huippu- uimarin ja olympiavoittajan, Claudia Pollin, isosisko. == Lähteet == Luokka:Costaricalaiset uimarit Luokka:Costaricalaiset olympiamitalistit Luokka:Vuonna 1970 syntyneet Luokka:Elävät henkilöt
Jimmy Blanton

Jimmy Blanton (5. lokakuuta 1918 - 30\. heinäkuuta 1942) oli merkittävä yhdysvaltalainen jazz-kontrabasisti. Hän oli bassonsoiton uranuurtaja, etenkin soolosoitossa. Blanton syntyi Chattanoogassa Tennesseessä ja aloitti soitonopiskelut viululla, mutta ryhtyi soittamaan kontrabassoa opiskellessaan Tennessee State Universityssä. Loma-aikoina hän soitti Fate Marablen yhtyeessä. Hän jätti yliopiston ja muutti Missouriin Saint Louisiin soittaakseen päätoimisesti Jeter-Pillars Orchestrassa, jonka kanssa hän teki ensimmäisen levytyksensä. Duke Ellingtonin orkesteriin hän liittyi vuonna 1939. Vaikka Blantonin pesti Ellingtonin yhtyeessä kesti vain kaksi vuotta, hänen vaikutuksensa kontrabasson merkitykseen jazzmusiikissa oli mittaamaton. Aikaisemmin kontrabassolla soitettiin lähes yksinomaan neljäsosanuotteja kompissa sekä sooloissa. Blantonin lähestymistapa soittimeen oli enemmänkin soolopuhallintyylinen. Hän soitti sekä kahdeksasosa- että kuudestoistaosalinjoja ja toi melodisia ja harmonisia ideoita bassonsoittoon, mitkä olivat täysin uusia asioita bassonsoitossa. Blantonin virtuoosisuus erotti hänet edeltäjistään, ja häntä pidetäänkin ensimmäisenä todellisena jazzbasson mestarina sekä kontrabasson soolopotentiaalin esilletuojana. Tenorisaksofonisti Ben Websterin ohella hän oli Ellingtonin yhtyeen kantavia voimia. Hänen kaudellaan yhtye tunnetaankin yleisesti nimellä Blanton-Webster Band. Blanton levytti Ellingtonin kanssa myös useita basso-piano-duoja. Vuonna 1941 Blantonilla todettiin tuberkuloosi, ja hän kuoli seuraavana vuonna keuhkotautiparantolassa Kaliforniassa. ==Aiheesta muualla== *Carr, Ian, Digby Fairweather, & Brian Priestley. Jazz: The Rough Guide. London: Rough Guides. ISBN 1-85828-528-3 *Richard S. Ginell, Jimmy Blanton All Music Guide *"Jimmy Blanton". African American Almanac. 9th ed. Gale, 2003. Student Resource Center. Thomson Gale. Luokka:Yhdysvaltalaiset kontrabasistit Luokka:Yhdysvaltalaiset jazzmuusikot Luokka:Jazzkontrabasistit Luokka:Vuonna 1918 syntyneet Luokka:Vuonna 1942 kuolleet
Fernando Scherer

Fernando de Queiroz Scherer (s. 6. lokakuuta 1974 Florianópolis) on entinen brasilialainen uimari, joka voitti pronssimitalin 50 metrin vapaauinnissa kesäolympialaisissa 1996, Atlantassa. Neljä vuotta myöhemmin, Sydneyssä 2000 Scherer voitti 4x100 metrin vapaauintiviestissä pronssia. Hänen ensimmäinen arvokisavoittonsa tuli lyhyen radan MM-kilpailuista 1993, missä hän voitti 100 metrin vapaauinnin. Hän sai kotimaassaan lempinimen Xuxa, ja hänen valittiin Brasilian vuoden urheilijaksi vuonna 1995, voitettuaan kaksi kultamitalia lyhyen radan MM-kilpailuista 1995, jotka järjestettiin Rio de Janeirossa. == Lähteet == *UOL Esporte.com.br Luettu 15.2.2007 *The Race Club Luettu 15.2.2007 *Fina.org Luettu 15.2.2007 Luokka:Brasilialaiset uimarit Luokka:Brasilialaiset olympiamitalistit Luokka:Vuonna 1974 syntyneet Luokka:Elävät henkilöt
Tommy Mansikka-aho

Tommy Mansikka-aho (s. 1970) on suomalainen pop- ja folk-muusikko. Hän soittaa kitaraa, didgeridoota ja munniharppua. Mansikka-aho soitti folk-yhtye Gjallarhornissa slideridoo-mallista didgeridoota vuosina 1996–2004. Edea- yhtyeen jäsenenä hän edusti Suomea Eurovision laulukilpailuissa 1998. Mansikka-Aho, Tommy Luokka:Vuonna 1970 syntyneet Luokka:Elävät henkilöt en:Tommy Mansikka-Aho
Komusuojus

Komusuojus on ajoneuvoon tai työkoneeseen asennettu suojakatos, joka suojaa kuljettajaa tai työntekijää kalliotilan katosta ja seinistä irtoavilta lohkareilta ja kiviltä. Komusuojuksena voi toimia myös turvaohjaamo, joka kestää paitsi komujen putoamisen myös koneen kaatumisen. Komusuojus suojaa koneen työliikkeiden ohjaukseen käytetyn käyttöpaikan ja yleensä myös koneen ohjaamiseen käytetyn ohjaustilan. Suojusta tarvitaan kuormausajoneuvoissa, peränporaus-, rikotus-, pultitus-, ruiskubetonointi- ja rusnausjumboissa sekä erilaisissa työalustoissa. Louheenkuljetusajoneuvoissa kuljettajan suojana on yleensä suojakatos, jona toimii lavan etureunan jatke. Suojakatokselle asetetut lujuus- ja muut vaatimukset on esitelty standardissa SFS 4986. Luokka:Autotekniikka
Gustav Thöni

Gustavo ”Gustav” Thöni (s. 28. helmikuuta 1951 Trafoi, Italia) on italialainen uransa lopettanut alppihiihtäjä. Hän voitti olympiakultaa suurpujottelussa vuonna 1972 ja hopeaa pujottelussa vuosina 1972 ja 1976. Thöni voitti maailmanmestaruuden pujottelussa ja suurpujottelussa vuonna 1974 sekä alppiyhdistetyssä vuosina 1972 ja 1976. Maailmancupin kokonaiskilpailun Thöni voitti neljä kertaa vuosina 1971-73 ja 1975. Suurpujottelucupin hän voitti kolme kertaa ja pujottelucupin kahdesti. Hänellä on yhteensä 24 osakilpailuvoittoa. Gustav Thönin serkku Roland Thöni saavutti olympiapronssia pujottelussa vuonna 1972. == Lähteet == * Gustav Thoeni.com * Tilastot * Luokka:Italialaiset olympiavoittajat Luokka:Italialaiset alppihiihtäjät Luokka:Etelätirolilaiset henkilöt Luokka:Vuonna 1951 syntyneet Luokka:Elävät henkilöt
Kalanruoka

Kalanruoka on ruokaa, jota käytetään akvaariokalojen ruokkimiseen. Kalanruoka ripotellaan akvaarioon, ja kalat syövät sen veden pinnalta tai antavat sen painua pohjaan. Kalanruoka on useimmiten kuivamuodossa eli hiutaleruokana, joka kostuessaan tulee niin pehmeäksi, että kalat kykenevät syömään sen. Hiutaleiden lisäksi kalojen kuivaruoasta on pakattu useita erilaisia muotoja. Esimerkiksi pohjakaloille, kuten monneille, annetaan pohjalle putoavia tabletteja tai pellettejä. On olemassa myös tabletteja, jotka kiinnitetään keskikerroksen kaloja varten akvaarion lasiin. Pinta- ja keskikerroksen kalat syövät hiutaleita, jotka jäävät kellumaan pinnalle ja vajoavat hyvin hitaasti pohjalle. Kuivaruoan ravintosisältö on heikompi kuin elävän tai pakastetun, mistä johtuen kaloille valmistetaan myös vitamiini- ja hivenainekäsiteltyjä teollisia valmisruokia. Pitkiin poissaoloaikoihin on keksitty erillinen lomaruoka. Lomaruoka on joko kuutio, joka pudotetaan pohjalle, tai kuutio, joka kelluu pinnalla. On myös lomatabletteja kaloille. Lomatableteista irtoaa ruokaa pikkuhiljaa, ja kala löytää irronneen ruokapalan. Pakkauksissa lukee aina, kuinka paljon lomaruokaa kuuluu laittaa akvaarioon. Lomaruokaa ei saa myöskään laittaa liikaa, sillä se pilaa veden liiallisella määrällä. Monet akvaariokalat syövät myös tuoreruokaa, kuten hyönteisiä ja kasviksia. Tuoreruoan vaaroja ovat mahdolliset taudinaiheuttajat ja syömättä jääneiden kasvisten pilaantuminen akvaariossa. Eläinpitoista ruokaa myydään usein pakastettuna. Niitä myydään yleensä tieteellisellä tai englanninkielisellä nimellä. Tällaisia eläinlajeja ovat seuraavat: *surviaisen punaiset toukat *sulkasääsken valkoiset toukat *massiäyriäiset eli Mysis *vesikirput eli Daphnia *muut kidusjalkaiset, lähinnä Artemia ("Brine shrimps") *hankajalkaiset , kuten kyklooppi *krillit *harvasukasmadot, etenkin tubifex, usein kuivattuina Kasvilajeista suositaan ainakin seuraavia: *lehtisalaatti *kesäkurpitsa *parsakaali *nori merikaloille ==Lähteet== == Aiheesta muualla == *Akvaario.com *Tuoreruoat Helsingin Akvaariokeskus Luokka:Akvaariot Luokka:Eläinruoka
Samuli Kosminen

Samuli Kosminen, (ent. Koskinen, s. 1974) on rumpali ja perkussionisti. Hän on opiskellut Helsingin Pop & Jazz Konservatoriossa. Edean jäsenenä hän edusti Suomea kappaleella "Aava" Eurovision laulukilpailussa 1998. Kosminen soitti rumpuja, perkussiota Sami Saaren kolmella ensimmäisellä levyllä Do Re Mi (1997), Sam The Man (1998) ja Turisti (2002). Lisäksi hän tuotti, sovitti, sämplasi, ohjelmoi ja soitti perkussiot Abdissa Assefan kanssa ensilevyn singlen "Sen luonteinen mies" viidakkoversiossa. Kosminen kiersi vuosia Sami Saaren & Cosmosonic kokoonpanon rumpalina. Kosminen soitti Aki Sirkesalon & Lemmenjättiläisten keikkakokoonpanossa perinteisiä ja sähköisiä perkussioita. Hän soitti rumpuja & perkussioita kolmella ensimmäisellä levyllä Mielenrauhaa (1995), Aika (1996) ja Kissanelämää (1998). Kimmo Pohjonen Klusterissa hän sämpläsi Kimmo Pohjosen haitarinsoittoa. Kosminen oli mukana myös Pohjosen Kalmukissa. Vuonna 2007 hän sai yhdessä Pohjosen kanssa Jussi-palkinnon musiikista elokuvaan Jadesoturi. Nykyään Kosminen vaikuttaa muun muassa islantilaisessa Múm-yhtyeessä ja soitti kesällä 2018 Björkin kolmella keikalla Manu Delagon sijaisena samaan aikaan kun hän tekee Pekka Kuusiston kanssa musiikkia televisiosarjaan Muumilaakso (televisiosarja)Samuli Kosminen hälytettiin paikalle, kun Björk tarvitsi rumpalia Hs.fi 18.7.2018 (Näin Samuli Kosminen päätyi Björkin rumpaliksi. HS 19.7.2018 s. B 3) Kosminen on naimisissa näyttelijä-laulaja Ona Kamun kanssa ja heillä on kaksi lasta.Ona Kamu sai tarpeekseen joka tuutista silmille työntyvästä seksistä – ja teki siitä teatteriesityksen. ==Lähteet== Luokka:Suomalaiset muusikot Luokka:Vuonna 1974 syntyneet Luokka:Jussi-palkinnon saajat Luokka:Elävät henkilöt
Jyrki Seppä

Jyrki Seppä (s. 14. marraskuuta 1961 Tampere) on suomalainen jääkiekkopuolustaja. == Ura == Seppä aloitti pääsarjauransa Ilveksessä kaudella 1979–1980. Ilveksen liigajoukkueen mukana Seppä oli kaksi kautta, jonka jälkeen siirtyi Jokereihin. Ilveksen joukkueessa Seppä pelasi pääsääntöisesti Kari Heikkilän pakkiparina. Jokereista Seppä matkasi Pohjois- Amerikkaan, josta palasi kahden kauden jälkeen HPK:n divisioonajoukkueeseen. Sepän varasi NHL:ään Winnipeg Jets kaikkiaan 43:ntena varauksena (kolmannella varauskierroksella). Hän pelasi yhden kauden Winnipegin riveissä NHL:ssä kaudella 1983–1984 ja kaksi kautta AHL:ssä Sherbrooke Jets -joukkueen riveissä. NHL-pestinsä aikana hän pelasi 13 ottelussa ja teki kaksi syöttöpistettä ja kärsi kuusi jäähyminuuttia. Kausi 1985–1986 Helsingin Jokereissa jäi Sepän uran viimeiseksi hänen loukattuaan polvensa Jokerien ja Tapparan välisessä ottelussa. Hän pelasi vielä kauden loppuun polvituen kanssa mutta päätyi sitten lopettamaan uransa. Yhteensä Seppä pelasi liigassa 127 runkosarja- ja 2 pudotuspeliottelua. Pisteitä hänelle kertyi runkosarjassa 12+13. == Pelaajauran jälkeen == Jääkiekkouran jälkeen Sepästä piti tulla juristi, mutta perheenlisäys ja muutto Savonlinnaan keskeyttivät opinnot. Nykyisin Seppä pyörittää Savonlinnassa biotekniikka-alan yritystä, Herttuala Oy:ta, joka tuottaa lampailla veriplasmaa lääketeollisuuden tarpeisiin. Vuodesta 2017 alkaen Seppä on toiminut myös Ilves-Hockey Oy:n hallituksen puheenjohtajana. Marraskuussa 2024 Seppä valittiin myös SM-liigan puheenjohtajaksi. == Tilastot == 1978–1979 Ilves Jr. SM-sarja 23 1 5 6 34 1979–1980 Ilves SM-liiga 30 1 1 2 26 – – – – – Ilves Jr. SM-sarja 1 0 0 0 4 1980–1981 Ilves SM-liiga 34 3 4 7 14 2 0 0 0 5 JMM 5 2 0 2 4 Ilves Jr. A SM- sarja 1 0 0 0 0 – – – – – 1981–1982 Jokerit SM-liiga 31 6 1 7 12 – – – – – 1982–1983 Sherbrooke Jets AHL 72 2 13 15 66 – – – – – 1983–1984 Winnipeg Jets NHL 13 0 2 2 6 – – – – – Sherbrooke Jets AHL 60 5 35 40 43 – – – – – 1984–1985 HPK I divisioona 23 4 3 7 24 1985–1986 Jokerit SM-liiga 32 2 7 9 36 4 kautta yhteensä SM-liiga 127 12 13 25 88 2 0 0 0 5 1 kausi yhteensä NHL 13 0 2 2 6 == Lähteet == * * * * * * === Viitteet === == Aiheesta muualla == * Jyrki Seppä – nhlfinns.net Luokka:Suomalaiset jääkiekkoilijat Luokka:Winnipeg Jetsin (1972–1996) varaamat pelaajat Luokka:Vuonna 1961 syntyneet Luokka:Elävät henkilöt
Hilma (kirjasarja)

Hilma on Timo Parvelan kirjoittama kirjasarja. Kirjat kertovat 7-vuotiaasta Hilmasta. Ensimmäisen kirjan on kuvittanut Markus Majaluoma ja kaksi seuraavaa on kuvittanut Kristiina Louhi. ==Hilma-kirjat== * Hilma ja pingviini (1995) * Hilma ja täydellinen lemmikki (2004) * Hilma ja hyvä harrastus (2005) ==Sarjan keskeisimpiä hahmoja== ===Hilma=== Hilma on kirjan päähenkilö. Hilmalla on oranssi tukka ja hän on kaikin tavoin sievä pieni tyttö. Ensimmäisessä kirjassa Hilma miettii itselleen hyvää eläintä syntymäpäivälahjaksi ja päätyy kaikkien erikoistenkin eläinten kautta koiraan, jolle äiti ja isä ovat rakentaneet jo valmiiksi kopin. Pian syntymäpäivän jälkeen Hilma aloittaa koulun. Toisessa kirjassa Hilma elää vallattoman koiransa kanssa, mutta hän haluaa keksiä harrastuksen. Lopulta Hilma päättää ryhtyä soittamaan selloa. ===Lauri=== Lauri on Hilman pikkuveli, joka jakaa Hilman kanssa huoneen ja nukkuu sen toisessa päässä. Lauri on tavallinen pikkupoika ja on mukana Hilman kanssa. Lauri päätti ruveta Hilman lemmikiksi, mutta lopulta Hilma hermostui. ===Muru=== Muru on Hilman koira, jonka Hilma lopulta sai syntymäpäivälahjaksi. Muru tuotiin Hilman vuoteelle aikaisin aamulla ja Hilma esitti nukkuvansa. Muru esiintyi ensimmäisessä kirjassa pienenä koiranpentuna, joka pissii matolle, möyrii rapakoissa ja nukkuu paljon. Hilman ensimmäisenä koulupäivänä Muru menee Hilman reppuun, koska haluaa tulla mukaan. Seuraavassa kirjassa Muru on aika villi nuori koira, jota kiinnostaa kaikki. Se vie tavaroita ja hajottaa mm. vaarin tossun. Muru ei halua mennä Hilman ja Laurin rakentamaa agilityrataa. Lopulta Muru saadaan käyttäytymään siivommin, kun Hilman äiti vie sen koirakouluun. Luokka:Suomalaiset kirjasarjat Luokka:Suomalaiset lastenkirjat Luokka:Timo Parvelan teokset
Kai Ekholm

Kai Rauno Ekholm (s. 15. lokakuuta 1953 Salo) oli Kansalliskirjaston ylikirjastonhoitaja vuoteen 2018 saakka, jolloin hän jäi tehtävästä eläkkeelle. ==Ura== Ekholm valmistui humanististen tieteiden kandidaatiksi 1975 ja filosofian kandidaatiksi 1978 Tampereen yliopistosta. Vuonna 1985 hän valmistui lisensiaatiksi ja väitteli tohtoriksi Oulun yliopistosta 2000. Ekholmin väitöskirjan aiheena olivat kielletyt kirjat yleisissä kirjastoissa 1944–1946. Vuodesta 2000 Ekholm on ollut Oulun yliopiston tiedon saatavuuden dosentti. Vuoteen 1996 Ekholm työskenteli lehtorina Tampereen yliopistossa. Hän oli Jyväskylän yliopiston kirjaston ylikirjastonhoitaja 1996–2001 ja Kansalliskirjaston (vuoteen 2010 Helsingin yliopiston kirjaston) ylikirjastonhoitaja 2001–2018 eläkkeelle jäämiseensä saakka. Ekholm toimi kirjastojen kansainvälisen kattojärjestö IFLA:n tiedon saatavuuteen ja ilmaisunvapauteen keskittyvän FAIFE-komitean (Freedom of Access to Information and Freedom of Expression) puheenjohtajana 2009–2013. Hän toimi myös Conference of Directors of National Libraries CDNL:n puheenjohtajana 2015–2017. ===Tunnustuksia=== Ekholmille myönnettiin professorin arvonimi vuonna 2006 ja Valkoisen Ruusun 1. luokan ritarimerkki vuonna 2011. Hänelle myönnettiin myös Suomen Leijonan komentajamerkki 2018. Ekholmin johtamalle monivuotiselle Tiellä sananvapauteen -hankkeelle myönnettiin tiedonjulkistamisen valtionpalkinto 2017. Vuonna 2018 Ekholm sai Suomen PENin sananvapauspalkinnon 2018. Hän sai IFLA:n ansiomitalin 2019. Esa Väliverrosen ja Kai Ekholmin toimittama kokoelmateos Tieteen vapaus & tutkijan sananvapaus sai Vuoden tiedekirja 2020 -palkinnon. == Teoksia == * * * * * * * * Ekholm, Kai: Tähtisilmä. Jyväskylä: Atena, 2016. ISBN 9789523001930. * Ekholm, Kai: Tiellä sananvapauteen. Suomalaisen sananvapauden ja sensuurin muistikirja 1917 - 2017. Helsinki: Kansalliskirjasto, 2016. ISBN 9789522647542. * Näin, kirjoitin. Kirjastoista, sananvapaudesta, kulttuurista. Juhlakirja Kai Ekholmin siirtyessä eläkkeelle. Toim. Harri Ahonen. Helsinki: Kansalliskirjasto, 2018. ISBN 978-951-51-4484-3. * Ekholm, Kai: Jörn Donner, kuinka te kehtaatte. Helsinki: Docendo, 2020. ISBN 9789522918109. * Ekholm, Kai: Minä olen myrsky. Helsinki: Docendo, 2020. ISBN 9789522917669. * * * Ekholm, Kai: Jörn Donnerin kirjasto. Donner productions, 2021. ISBN 978-952-94-5643-7 * * Ekholm, Kai: Matti Nykänen - Pilviin kahlittu poika. Helsinki: Docendo, 2023. ISBN 9789523825710 * Ekholm, Kai: Juha Nurminen – Itämeren etuvartiossa. Helsinki: Docendo, 2024. ISBN 9789523827936. * Ekholm, Kai: Mies jolla oli Matti Klingen kasvot. Helsinki: Otava, 2024. ISBN 978-951-1-47941-3. == Lähteet== == Aiheesta muualla == *Kai Ekholm: Kielletyt kirjat 1944–1946. Se suuri puhdistus. *Tiellä sananvapauteen. Luokka:Suomalaiset professorin arvonimen saaneet Luokka:Suomalaiset kirjastonjohtajat Luokka:Suomalaiset kirjastotieteilijät Luokka:Vuonna 1953 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Kigurai

Kigurai on japanilainen budokäsite, joka tarkoittaa pitkällisen harjoituksen mukanaan tuomaa, ulospäin voimakkaasti näyttäytyvää arvokkuutta, vilpitöntä asennetta ja itseluottamusta. Se ilmentyy harjoittelijan koko olemuksessa, valmiusasennossa (kamae) ja toiminnassa.Budden, 2000, s. 18 Eritoten japanilaisten kamppailu- ja budolajien kata-harjoittelun katsotaan kehittävän kiguraita.Nippon Kendo kata: Instruction Manual, 2002, s. 2 == Lähteet == * * === Viitteet === == Kirjallisuutta == * * * Luokka:Japanilaiset budōkäsitteet
Johannes Tinctoris

Johannes Tinctoris (n. 1435–1511) oli renessanssinajan ranskalais-flaamilainen säveltäjä ja musiikkiteoreetikko. Tinctoris opiskeli Orléansissa ja toimi siellä kuoromestarina. Hän saattoi johtaa myös kuoropoikia Chartresissa. Hän työskenteli Cambrain katedraalissa ja tunsi henkilökohtaisesti Guillaume Dufayn, mahdollisesti opiskelikin tämän johdolla. Tinctoris lähti vuonna 1472 Napoliin ja vietti suurimman osan loppuelämästään Italiassa. Tinctoris kirjoitti runsaasti musiikkiaiheisia tekstejä. Musiikkiteoreettisten tutkielmiensa ohella hän julkaisi myös musiikkitermien sanakirjan. Tinctoriksen säilyneeseen sävellystuotantoon kuuluu messuja, motetteja ja chansoneita. Hänen tiedetään toimineen elämänsä aikana lisäksi kirkonmiehenä, runoilijana, matemaatikkona, lakimiehenä sekä taidemaalarina. Luokka:Ranskalaiset säveltäjät Luokka:Renessanssisäveltäjät Luokka:Musiikkiteoreetikot Luokka:Vuonna 1435 syntyneet Luokka:Vuonna 1511 kuolleet
Hilma ja täydellinen lemmikki

Hilma ja täydellinen lemmikki on vuonna 2004 ilmestynyt Hilma-kirja. Sen on kirjoittanut Timo Parvela ja kuvittanut Kristiina Louhi. Kirja kertoo Hilmasta, joka haluaa lemmikkieläimen ja hänen perheestään. Luokka:Timo Parvelan teokset Luokka:Suomalaiset lastenkirjat Luokka:Vuoden 2004 kirjat
Inspiration (Yngwie Malmsteenin albumi)

Inspiration on Yngwie Malmsteenin vuonna 1996 julkaistu albumi, jolla on coverversioita muun muassa Kansasin, U.K:n, Deep Purplen, Rainbow’n ja Jimi Hendrixin kappaleista. ==Kappaleet== # # # # # # # # # # # == Lähteet == == Aiheesta muualla == * * Luokka:Yngwie Malmsteenin albumit luokka:Vuoden 1996 albumit Luokka:Cover-albumit
Hilma ja hyvä harrastus

Hilma ja hyvä harrastus on toinen Hilma-kirja. Se ilmestyi 2005, ja sen on kirjoittanut Timo Parvela ja kuvittanut Kristiina Louhi. Luokka:Timo Parvelan teokset Luokka:Suomalaiset lastenkirjat Luokka:Vuoden 2005 kirjat
Ninian Smart

thumb|right|Ninian Smart Ninian Smart (6. toukokuuta 1927 - 29\. tammikuuta 2001) oli skotlantilainen uskontotieteilijä, jota kutsuttiin ”uskontotieteen isäksi”. Hän toimi englantilaisen Lancasterin yliopiston ja Kalifornian Santa Barbaran yliopistoissa. == Uskonnon ulottuvuudet == Ninian Smart on tunnettu jaottelustaan, joka käsittää seitsemän uskontoja luonnehtivaa ulottuvuutta. Smartin mukaan nämä ovat: * käytännön ja rituaalien ulottuvuus, * kokemuksen ja tunteen ulottuvuus, * kertomusten ja myyttien ulottuvuus, * opin ja filosofian ulottuvuus, * etiikan ja säädösten ulottuvuus, * yhteisöjen ja instituutioiden ulottuvuus ja * materiaalinen (aineellinen) ulottuvuus. Ninian Smartin mukaan nämä ulottuvuudet tavataan pääsääntöisesti eri uskonnoissa ja ne kaikki tulisi ottaa huomioon, jotta uskonnollisuutta voitaisiin ymmärtää kokonaisuudessaan.Smart, Ninian: Uskontojen maailma, (2005), Otava. Smartin ulottuvuudet laajentavat Glockin ja Stark kuuluisaa jaottelua Glock, Charles Y. & Stark, Rodney (1971). Religion and Society in Tension. 5 th ed. Chicago: Rand McNally & Company. == Suomennettu teos == * Uskontojen maailma (The world's religions), Helsinki: Otava. 2005 ISBN 951-1-18137-8 == Teoksia == * Reasons and Faiths: An Investigation of Religious Discourse, Christian and Non-Christian (1958) * A Dialogue of Religions (1960) * Philosophers and Religious Truth (1964) * Secular Education and the Logic of Religion (1968) * The Religious Experience of Mankind (1969) * The Phenomenon of Religion (1973) * The Science of Religion & the Sociology of Knowledge: Some Methodological Questions (1973) * The Phenomenon of Christianity (1978) * Beyond Ideology: Religion and the Future of Western Civilization (1981) * Worldviews: Cross- cultural Explorations of Human Beliefs (1982) * Nineteenth-Century Religious Thought in the West (1985; co-ed., 3 vols.) * Dimensions of the Sacred: An Anatomy of the World's Beliefs (1996) ==Lähteet== == Aiheesta muualla == * Ninian Smartin haastattelu Luokka:Brittiläiset tieteilijät Luokka:Uskontotieteilijät Luokka:Vuonna 1927 syntyneet Luokka:Vuonna 2001 kuolleet
WhatPulse

WhatPulse on laskentaohjelma, joka ottaa talteen tietokoneen hiiren napin näpäytyksien ja näppäimistön painalluksien määrät sekä hiiren liikkumispituuden maileina, kilometreinä tai metreinä. Nämä tiedot voi lähettää WhatPulsen verkkosivuille, jossa ne pysyvät tallessa ja jossa niitä voi omalla käyttäjätunnuksellaan tarkastella. Ohjelma on ilmaisohjelma, jonka voi ladata ilmaiseksi. Ohjelma valmistui vuonna 2003. Tietyt virustorjuntaohjelmat saattavat tulkita ohjelman haitalliseksi juuri ohjelman toiminnan takia. 22\. joulukuuta vuonna 2012 WhatPulse siirtyi versioon 2.0, jolloin hiiren liikkumispituuden mittaus jäi pois.http://whatpulse.org/blog/102/ Tilalle ohjelmistoon lisättiin datansiirtoa, tietokoneen päälläoloaikaa sekä myös käytettävien sovellusten seuranta. Jokaiselle tietokoneessa käytettävälle sovellukselle on saatavilla tiedot näppäimistön painalluksista, hiiren klikkauksista, päälläoloajasta sekä sovelluksen käyttämästä dataliikenteestä. Näiden perusteella voi päätellä sekä seurata omaa käyttäytymistä koneella. Tammikuussa 2014 WhatPulsella oli n. 150 000 käyttäjää 188 eri maasta, ja jokainen päivä uusia käyttäjiä liittyi keskimäärin 143 henkilöä.http://whatpulse.org/stats/overall/ Suomi on tilastoissa näppäinten painelussa 10.http://whatpulse.org/stats/countries/input/?orderby=keys, hiiren klikkailuissa 10.http://whatpulse.org/stats/countries/input/?orderby=clicks, jäsenmäärältä 11.http://whatpulse.org/stats/countries/input/?orderby=members, datan siirrolta down 13.http://whatpulse.org/stats/countries/bandwidth/?orderby=download/up 14.http://whatpulse.org/stats/countries/bandwidth/?orderby=upload ja uptimen osalta 12.http://whatpulse.org/stats/countries/uptime/ Aktiivisia jäseniä Suomesta löytyy 693 kappaletta. Ohjelmistoa yleisesti pidetään tietoturvan puolesta arveluttavana tietoturvayrityksien mukaan, mutta suurin osa ihmisistä pitää silti ohjelmaa luotettavana käyttää. http://www.file.net/process/whatpulse.exe.html Myös Isthewebsafe.com- sivustolla Whatpulsea pidetään turvallisena ohjelmana. http://www.isthewebsafe.com/Safety/www.whatpulse.org == Lähteet == ==Aiheesta muualla== *Whatpulse.orgin keskustelupalsta *Whatpulse.orgin blogi == Vastaavia ohjelmia == * Wakoopa Luokka:Ohjelmistot Luokka:Windows-ohjelmat
Gaspar Sanz

Gaspar Sanz (4. huhtikuuta 1640 – 1710) oli espanjalainen säveltäjä. Hän oli näkyvä hahmo maansa barokkimusiikissa ja on inspiroinut säveltäjiä myöhempinäkin aikakausina. Esimerkiksi Joaquín Rodrigon Fantasía para un gentilhombren neljä osaa pohjautuu Sanzin teokseen Instrucción de música sobre la guitarra española. Sanz syntyi Calandassa ja opiskeli Salamancan yliopistossa, jossa hän myöhemmin itse toimi musiikin professorina. Hän toimi myös urkurina ja kitaristina. Hänen uskotaan kuolleen Madridissa 1710.http://web.archive.org/web/20070704044912/http://www.laguitarra.net/IGSanz.htm ==Aiheesta muualla== *Vapaasti käytettävissä olevia Sanzin partituureja Mutopia Project == Lähteet == Luokka:Espanjalaiset säveltäjät Luokka:Barokkisäveltäjät Luokka:Vuonna 1640 syntyneet Luokka:Vuonna 1710 kuolleet
Martina Moravcová

Martina Moravcová (s. 16. tammikuuta 1976 Piešťany) on slovakialainen uimari, joka teki kansainvälisen debyyttinsä vuonna 1991, jolloin hän edusti vielä Tšekkoslovakiaa. Hän on osallistunut uransa aikana viisiin olympialaisin, alkaen vuodesta 1992, jolloin hän oli vasta 16-vuotias. Hän asuu Yhdysvaltojen Dallasissa. Kesäolympialaisissa 2000 Moravcová voitti kaksi hopeaa, 100 metrin perhosuinnissa, ja 200 metrin vapaauinnissa. Hänet on valittu kuusi kertaa Slovakian vuoden urheilijaksi, lähtien vuodesta 1993. Moravcová on voittanut kolme hopeaa ja kaksi pronssia pitkän radan MM-kilpailuissa, hän on seitsemänkertainen maailmanmestari lyhyellä radalla, kolminkertainen Euroopan- mestari pitkällä radalla, ja 19-kertainen Euroopan-mestari lyhyellä radalla. Yhteensä hän on voittanut 67 mitalia kansainvälisissä arvokilpailuissa. == Lähteet == *Moravcován kotisivut Luettu 5.9.2010 *Osobnosti.sk Luettu 15.2.2007 == Viitteet == Luokka:Slovakialaiset uimarit Luokka:Slovakialaiset olympiamitalistit Luokka:Vuonna 1976 syntyneet Luokka:Elävät henkilöt
Mattia Vento

Mattia Vento (1735 – 22. marraskuuta 1776) oli italialainen barokkisäveltäjä. Vento syntyi ja opiskeli Napolissa. Hän lähti vuonna 1763 Englantiin, jossa toimi säveltäjänä ja cembalonsoiton opettajana loppuelämänsä. Hän kuoli Lontoossa. Vento saavutti sekä Italiassa että Englannissa menestystä oopperoillaan, joita olivat Le deluse accortezze (1756), La finta semplice (1759), L'egiziana (1763), Leucippo e Zenocrita (1764), Demofoonte (1765), Sofonisba (1766) ja La conquista del Messico (1767). Venton koko tuotanto ei koostu oopperoista. Hän sävelsi vuosina 1764–1776 65 kosketinsoitinsonaattia ja toimi lisäksi kapellimestarina.http://www.aim25.ac.uk/cgi- bin/search2?coll_id=2992&inst;_id=6 == Lähteet == Luokka:Italialaiset säveltäjät Luokka:Barokkisäveltäjät
Marc Capdevila

Marc Capdevila Pons (s. 12. toukokuuta 1974 Vic, Katalonia) on entinen espanjalainen uimari. Hän edusti Espanjaa vuoden 1996 kesäolympialaisissa, joissa sijoittui 15:ksi 100 metrin rintauinnissa. == Lähteet == *Espanjan olympiakomitea Luettu 15.2.2007 Luokka:Espanjalaiset uimarit Luokka:Vuonna 1974 syntyneet Luokka:Elävät henkilöt
Gaston Maspero

Gaston Camille Charles Maspero (23. kesäkuuta 1846 Pariisi – 30. kesäkuuta 1916 Pariisi) oli ranskalainen egyptologi. Hän pani toimeen neljä vuotta kestäneet arkeologiset kaivaukset Amonin temppelissä Karnakissa. Maspero löysi muun muassa Ramses III:n pojan Penteweren. Hän on ollut tärkeä egyptologian uranuurtaja. == Lähteet == Luokka:Ranskalaiset egyptologit Luokka:Vuonna 1846 syntyneet Luokka:Vuonna 1916 kuolleet
Time Odyssey

Time Odyssey on kitaristi Vinnie Mooren vuonna 1988 julkaisema toinen sooloalbumi. == Kappaleet == # "Morning Star" # "Prelude/Into the Future" # "Beyond the Door" # "Message in a Dream" # "As Time Slips By" # "Race With Destiny" # "While My Guitar Gently Weeps" (alkuperäisesittäjä The Beatles) # "The Tempest" # "Pieces of a Picture" # "April Sky" == Kokoonpano == * Vinnie Moore - kitara * Michael Bean - basso * Jordan Rudess - kosketinsoittimet * Joe Franco - rummut Luokka:Vuoden 1988 albumit Luokka:Vinnie Mooren albumit
Ulik

Ulik on Marvel-kustantamon sarjakuvissa esiintyvä superroisto, Asgardia asuttavien kivipeikkojen mahtavin soturi. Ulikin loivat Stan Lee ja Jack Kirby. Hahmon ensiesiintyminen tapahtui amerikkalaisen Thor-lehden numerossa 137 (helmikuu 1967). Ulik on pääasiallisesti Thorin vihollinen. Ulikin nimi saattaa olla peräisin hurrilaisesta mytologiasta, jossa esiintyy kivinen hirviö nimeltään Ullikummi. == Historia == Ulik kuuluu kivipeikkojen rotuun, joka asuttaa Asgardin ulottuvuutta. Kuten kaikilla peikoilla, hänellä on myötäsyntyinen väkevä viha kaikkia asgardilaisia kohtaan. Asgardilaiset nimittäin olivat ajaneet aikoja sitten Odinin voimalla kaikenlaiset peikot maailmastaan ja pakottaneet väkivaltaisen rodun elämään syvällä maan alla. Rotunsa voimakkaampana jäsenenä Ulik on useimmiten lietsonut sotaa Asgardia ja sen asukkaita vastaan. Alussa kivipeikkojen kuningas Geirrodur käski Ulikin suorittamaan erinäisiä iskuja Asgardia vastaan (kuten varastamaan Thorin uru- metallista taotun mystisen vasaranThor vol. 1, #137 - 139), mutta myöhemmin Ulik onnistui kaappaamaan vallan Geirrodurilta. Myöhemmin Ulik on hyökännyt Thoria vastaan useita kertoja, mutta on myös joinakin aikoina tarvinnut ukkosenjumalan apua taistellessaan vihollisiaan vastaan (kuten MefistoaThe Mighty Thor Annual (Vol. I) 13 (1985). Marvel Comics.). Ulik on myös vastuussa Thorin toisen kuolettavan vihollisen, Mangogin henkiinherätyksestäThor vol. 1, #154. == Voimat ja varusteet == Jostain selittämättömästä syystä Ulik on mittaamattomasti paljon voimakkaampi ja kestävämäpi kuin rotunsa muut jäsenet. Hän on myös kooltaan huomattavasti paljon suurempi. Usein Ulik on raa'an voimansa avulla vetänyt taistelussa vertoja Thorille. Ulik on myös erinomainen lähitaistelija. Aseenaan Ulik käyttää yleensä kivipeikkojen takomaa taistelukirvestä tai nyrkkirautojaan. ==Ulik muissa medioissa== === Videopelit === Ulik esiintyy välivastuksena Marvel: Ultimate Alliance -videopelissä. ==Lähteet== Luokka:Marvel-universumin superroistot Luokka:Marvel-universumin yli-inhimillisen voimakkaat henkilöt
Colnago

Colnago on italialainen polkupyörävalmistaja. Ernesto Colnago perusti yrityksen Cambiagoon vuonna 1954. ==Historia== Luigi Arienti voitti vuonna 1960 Roomassa järjestetyissä olympialaisissa kultaa Colnago-merkkisellä pyörällä. Colnago rakentaa yhä teräsrunkoisia maantiepyöriä, mutta se on ryhtynyt yhteistyöhön Ferrarin kanssa ja valmistaa runkoja myös hiilikuidusta ja joskus myös alumiinista ja titaanista. ==Aiheesta muualla== *Colnagon viralliset sivut *Historiallisia Colnago-pyöriä Luokka:Italialaiset polkupyörävalmistajat
Blanca Cerón

Blanca Cerón Perín (s. 11. elokuuta 1974 Salamanca, Kastilia ja León) on entinen espanjalainen uimari, joka edusti kotimaataan kesäolympialaisissa 1996. Siellä hän karsiutui alkuerissä 50 metrin vapaauinnissa ja 4 × 100 metrin vapaauintiviestissä. == Lähteet == *Espanjan olympiakomitea Luettu 15.2.2007 Luokka:Espanjalaiset uimarit Luokka:Vuonna 1974 syntyneet Luokka:Elävät henkilöt
Elisabetta de Gambarini

Elisabetta de Gambarini (7. syyskuuta 1731–1765) oli englantilainen säveltäjä, laulaja, kapellimestari, urkuri ja cembalisti klassismin ajalla. Hän syntyi Lontoossa italialaistaustaiselle isälle, Charles Gambarinille. Gambarini esiintyi sopraanona Georg Friedrich Händelin oratorion Juudas Makkabi ensiesityksessä Covent Gardenissa 1. huhtikuuta 1747. Gambarinin sävellystuotantoon kuuluu kaksi cembalokappaleiden kokoelmaa, jotka julkaistiin vuonna 1748. Luokka:Brittiläiset säveltäjät Luokka:Sopraanot Luokka:Vuonna 1731 syntyneet Luokka:Vuonna 1765 kuolleet
WPL

WPL on Microsoftin kehittämä soittolistojen tiedostomuoto. Lyhenne tulee sanoista Windows PlayList. Tiedostomuoto kehitettiin Windows Media Playerille. Sitä vastaavia soittolistatiedostomuotoja ovat muun muassa M3U ja PLS. Luokka:Tiedostomuodot Luokka:Microsoft
Teo Edo

Teo Edo Farre (s. 2. joulukuuta 1979, Barcelona, Katalonia) on espanjalainen uimari, joka on erikoistunut 1500 metrin vapaauintiin. Hän edusti kotimaataan kesäolympialaisissa 2000. Siellä hän sijoittui 1500 metrin vapaauinnissa sijalle 24. Vuotta aikaisemmin hän oli voittanut pronssia samalla matkalla lyhyen radan EM-kilpailuissa. == Lähteet == *Espanjan olympiakomitea Luettu 15.2.2007 Luokka:Espanjalaiset uimarit Luokka:Vuonna 1979 syntyneet Luokka:Elävät henkilöt
Kinoproduction

Kinoproduction Oy oli vuonna 1977 nimellä Kinotuotanto Oy perustettu suomalainen elokuvayhtiö, joka oli yksi Suomen vanhimmista toiminnassa olevista alan yhtiöistä. Se tuotti kymmeniä dokumentti-, animaatio- ja kokoillan elokuvia. Yhtiön perustaja, Claes Olsson, toimi yhtiönsä toimitusjohtajana sekä tuottajana ja elokuvaohjaajana. Kinoproductions jätti konkurssihakemuksen Helsingin käräjäoikeudelle 22.12.2016 ja viikkoa myöhemmin se asetettiin konkurssiin. Olssonin mukaan konkurssin syynä, oli se, ettei yhtiö ollut saanut noin kahteen vuoteen Suomen elokuvasäätiön tukia. ==Tuotanto== (Pitkät teatterielokuvat) *1987 Elvis kissan jäljillä *1993 Akvaariorakkaus *1994 Kissan kuolema *1995 Kummeli Stories *1996 Rikos & rakkaus *1997 Lunastus *1998 Ihanat naiset rannalla *2001 Leijat Helsingin yllä *2002 Kahlekuningas *2003 Näkymätön Elina *2003 Raid *2005 Onnen varjot *2006 Suden arvoitus *2007 Colorado Avenue *2012 Taistelu Näsilinnasta 1918 *2015 Me Rosvolat ==Lähteet== ==Aiheesta muualla== * Kinoproduction Elonetissä * Kinoproductionin verkkosivut Archive.org:ssa Luokka:Entiset suomalaiset elokuvayhtiöt